PATVIRTINTA

Radviliškio pagalbos šeimai centro

L.e.p. Direktorės pavaduotojos soc. darbui

2020 m. gegužės 05 d.

įsakymu Nr. V-71

**RADVILIŠKIO PAGALBOS ŠEIMAI CENTRO PATALPŲ VALYMO/DEZINFEKCIJOS COVID-19 KARANTINO METU BEI ĮTARUS/NUSTAČIUS COVID-19 ATVEJO TVARKOS APRAŠAS**

**I SKYRIUS**

**TVARKOS NUOSTATATAI**

Ši tvarka nustato:

1. Radviliškio pagalbos šeimai centro patalpų valymo/dezinfekcijos reikalavimus COVID-19 karantino metu bei įtarus/nustačius COVID-19 atvejį ( patalpų valymo dezinfekcijos planas).

2. Personalo valančio patalpas asmens apsaugos priemonių (AAP) dėvėjimą.

3. Valymo reikmenų plovimą ir dezinfekciją.

4. Saugų valymo atliekų ir (AAP) pašalinimą baigus valymo darbus.

**II SKYRIUS**

**PATALPŲ VALYMAS COVID-19 KARANTINO METU BEI ĮTARUS/NUSTAČIUS**

**COVID-19 ATVEJĮ**

|  |  |  |  |  |  |
| --- | --- | --- | --- | --- | --- |
| Eil. Nr. | Dezinfekcijos objektas | Priemonės pavadinimas, koncentracija | Ekspozicijos laikas | Procedūros periodiškumas | Dezinfekcijos būdas, pastabos |
| 1. | Einamasis paviršių valymas globotinių gyvenamosiose patalpose (grindys, durys, palangės, sienos, baldai, kompiuterių klaviatūros ir kt. )  Administracijos patalpos | Paviršių valymo ir dezinfekavimo priemonė ,,JĖGA 7Q“ darbinio tirpalo koncentracija 2% (20 ml/1 L vandens)  **COVID-19 atveju: vėdinama mažiausiai valandą po to dezinfekuojama naudojant – 4 arba 5 % (40-50 ml/1L vandens) darbinį tirpalą**  **švariems paviršiams,**  **užterštiems paviršiams 6 % darbinis** **tirpalas (60ml/1L vandens)** | 5 min.  60 min. arba 15 min.  240 min. | Kaip įmanoma dažniau (mažiausiai vieną kartą per dieną) | Prieš dezinfekavimą kruopščiai nuvalyti nešvarumus. Tirpalą ant valomo paviršiaus užpurkšti arba valyti darbiniu tirpalu sudrėkintu šepečiu. Po dezinfekcijos paviršių nuvalyti švaria pašluoste ir gerai nuskalauti švariu vandeniu. |
| 2. | Įstaigos virtuvės maisto gamybos ir dalijimo stalai, lentynos kiti paviršiai, šeimynų virtuvėlių spintelės, stalai vaikų maitinimui;  maisto gamybos įrankiai, indai, stalo įrankiai. | ,,JĖGA 7Q“ 2% (20ml/1L vandens) darbinis tirpalas  **COVID-19 atveju – 4 arba 5 % (40-50 ml/1L vandens) darbinis tirpalas** | 5 min.  15 min. | Po panaudojimo, bet ne rečiau kaip du kartus dienoje ar užsiteršus.  Po panaudojimo | Stalai, spintelių paviršiai juos nuplovus peršluostomi švaria sausa šluoste. Šluoste sudrėkinta ,,JĖGA 7 Q“ darbiniu tirpalu paviršiai peršluostomi. Po dezinfekcijos paviršius gerai nuplauti švariu vandeniu.  Maisto gamybos įrankiai, stalo įrankiai, indai nuplaunami po tekančiu vandeniu, pamerkiami į atskirą plautuvę dezinfekcijai. Po to gausiai nuplaunami tekančiu vandeniu. |
| 3. | Daržovių pirminio apruošimo ir atliekų patalpa.  Atliekų talpos | ,,JĖGA 7Q“ 2% (20ml/1L vandens) darbinis tirpalas | 5 min.  5 min. | Po daržovių apruošimo  Jas ištuštinus | Patalpa išplauna naudojant dezinfekcinį tirpalą, paliekama ekspozicijos laikui, perplaunama naudojant kitą šluostę ir švarų vandenį.  Atliekų talpos išplaunamos po tekančiu vandeniu su universaliu plovikliu, išskalaujama. Išdžiovinama, dezinfekciniu tirpalu sudrėkinta šluoste nušluostomi paviršiai ir paliekama ekspozicijos laikui. Perplaunama po tekančiu vandeniu. |
| 4. | Kranai/čiaupai, plautuvės, rankų higienos priemonių laikiklių/dozatorių valdymo svirtys. | ,,JĖGA 7Q“ 2% (20ml/1L vandens) darbinis tirpalas  **COVID-19 atveju paviršiams 6 % darbinis tirpalas (60ml/1L vandens)** | 5 min.  15 min. | Tris kartus dienoje o užsiteršus kuo skubiau; keičiant priemonių talpas | Nuplaunama buitiniu valikliu. Švarus nusausintas paviršius peršluostomas švaria šluoste, sudrėkinta dezinfekciniu tirpalu. Paliekama ekspozicijos laikui. Dezinfekciniu tirpalu sudrėkinta šluostė valomas laikiklio vidus, pakeičiama talpa, uždaromas gaubtas. Dezinfekuojamas laikiklio išorinis paviršius. |
| 5. | WC patalpos, sanitariniai techniniai įrengimai | ,,JĖGA 7Q“ 2% (20ml/1L vandens) darbinis tirpalas  **COVID-19 atveju paviršiams 6 % darbinis tirpalas (60ml/1L vandens)** | 5 min.  15 min. | 2-3 kartus dienoje; užsiteršus - kuo skubiau | Unitazus valyti atsargiai, kad nekiltų purslų. |
| 6. | Įstaigos virtuvės ir šeimynų virtuvėlių šaldytuvai. | ,,JĖGA 7Q“ 2% (20ml/1L vandens) darbinis tirpalas | 15 min. | Atitirpinant šaldytuvą pagal gamintojo rekomendacijas arba išsipylus pakuočių turinį. | Atlaisvinus paviršius nuo ledo, įrangos vidus sausai išvalomas. Išpurškiamas dezinfekciniu skysčiu. Pasibaigus ekspozicijos laikui kruopščiai išvalomas šluoste ir vandeniu, nusausinamas. |
| 7. | Tekstilės gaminiai (rankšluosčiai, patalynė, lovatiesės ir kt. ) | Įtarus ar nustačius COVID-19 atvejį skalbti 90 laipsnių C temperatūroje su įprasta skalbimo priemone. Jei dėl medžiagos savybių negalima skalbti 90 laipsnių temperatūroje, baliklis ar kiti produktai nukenksminimui turi būti naudojami skalbimo ciklo metu. | Pagal skalbyklės programą | Kas savaitę. | Kol įstaigoje neišaiškinta COVID-19 atvejų, patalynė atiduodama skalbti į skalbyklą pagal grafiką. |

**III SKYRIUS**

**PERSONALO VALANČIO PATALPAS (AAP) DEVĖJIMAS**

1. Darbuotojai, valantys patalpas, COVID-19 karantino metu privalo dėvėti storas latekso pirštines darbui su cheminėmis medžiagomis ir apsauginį rūbą dengiantį asmens rūbus bei odą.

2. Įtarus ar nustačius COVID - 19 atvejį privalo dėvėti šias asmenines apsaugos priemones:

* Veido kaukę;
* Akinius,
* Pirštines;
* Darbo rūbus ir vienkartinę plastikinę prijuostę.

3. Prieš užsidedant ir nusiėmus asmens apsaugos priemones turi būti atliekama rankų dezinfekcija.

4. Kaip teisingai užsidėti ir nusiimti asmens apsaugos priemones parodyta priede.

**IV. SKYRIUS**

**VALYMO REIKMENŲ PLOVIMAS IR DEZINFEKCIJA**

1. Valymo inventorius plaunamas ir dezinfekuojamas įprastai valymo sesijos pabaigoje. Naudojamas 2% ,,JĖGA 7Q“ darbinis tirpalas.

2. COVID-19 infekcijos atveju valymo inventoriaus dezinfekcijai naudoti 6 % ,,JĖGA 7Q“ darbinį tirpalą.

**V. SKYRIUS**

**VALYMO ATLIEKŲ IR ASMENS APSAUGOS PRIEMONIŲ PAŠALINIMAS**

1. Valymo metu susidariusios atliekos turi būti metamos, kaip nerūšiuojamos šiukšlės.

2. Įtarus ar nustačius COVID-19 atvejį valymo metu susidariusius atliekos ir nuimtos (AAP) turi būti dedamos į atskirą maišą ir išmetamos, kaip nerūšiuojamos atliekos.

**VI. SKYRIUS**

**BAIGIAMOSIOS NUOSTATOS**

1. Darbuotojai šios tvarkos privalo griežtai laikytis.

2. Ši tvarka gali būti papildoma ar keičiama pasikeitus Nacionalinio visuomenės sveikatos centro rekomendacijoms ar teisės aktams.

––––––––––––––––––––––––––